**Šiva** on Jannika B:n 28. maaliskuuta 2014 julkaistu, järjestyksessään toinen studioalbumi. Albumin on tuottanut Jonas Olsson yhdessä Jani Lagerströmin, Pekko Haimin ja Ago Teppandin kanssa. Albumi oli sen julkaisuviikolla YleX:n Viikon albumina. *Šiva* nousi ensimmäisellä listaviikollaan Suomen virallisen albumilistan kuudenneksi.

Tuotanto ja kappaleet
---------------------

Albumin teko alkoi maaliskuussa 2013, osittain päällekkäin artistin edellisen albumin teon kanssa. Jannika antoi tuottaja Jonas Olssonille ajatuskartan, jossa oli kuvia revontulista, tähtitaivaista, suurkaupungin neonvaloista, talvesta ja susista. Kartan avulla Jannika halusi kertoa tuottajalle, minkälaisen tunnelman ja äänimaailman hän halusi uudelle levylle. Albumia lähdettiinkin tekemään visuaalisena kokonaisuutena, joka musiikin lisäksi näkyy myös albumin kansikuvissa ja grafiikoissa. YleX:n mukaan Jannika B:n edellinen albumi, *Kaikki rohkeus*, oli iskelmävivahteinen ja pirteä kokonaisuus, joka muuttui tällä albumilla mystisyydeksi ja soundit vaihtuivat heleän urbaaneiksi. Albumin äänitykset valmistuivat ystävänpäivänä 2014.

Albumin aloittaa introkappale "Aurinko", jossa on vivahteita kalevalaisesta hymnistä. Introa seuraa kappale "W2 (Tähdenlentoja)", joka on nopea ja tanssittava popkappale. Se sai nimensä tähdestä, jonka Jannika osti syksyllä 2013. Jannika on kertonut, että kappale kertoo tähdenlennoista ja että se on tarina selviytymisestä ja elämästä.

Neljäs raita, "Itseni herra" on myös albumin toinen singlejulkaisu. Kappale kertoo, kuinka pitäisi elää itseään varten, toteuttaa unelmia ja arvostaa jokaista päivää kuin se olisi viimeinen.

Kuudes raita on albumin nimikappale, "Šiva". Jannika B on kertonut albumin nimellä olevan useita merkitystä, mutta se tarkoittaa muun muassa tarkoittaa juutalaisen uskonnon rituaalista suruaikaa. Kappale on kirjoitettu häälahjaksi artistin aviomiehelle, Toni Wirtaselle. Kappale saa uskomaan ikuiseen rakkauteen, jonka eteen on kuitenkin tehtävä töitä.

Albumin kahdeksas kappale, "Sateen rummut" kertoo ystävyydestä. Kappaleella Jannikan kanssa duetoi Mikko Pohjola. Kappaleella piti alun perin laulaa Jannikan hyvä ystävä, mutta hänen estyttyä tulemaan, päätyi Jannika pyytämään kappaleelle äänitysstudiolla näkemäänsä Pohjolaa, joka suostui laulamaan osuudet kappaleesta.

Arvostelut
----------

7 päivää -lehden kriitikko sanoo arviossaan albumin positiivisimman ongelman olevan albumin useiden singleiksi sopivien kappaleiden paljouden. Lehti nostaa albumin parhaiksi kappaleiksi "Äänet ja askeleet"-, "Šiva"-, "Tahdon"- ja "W2 (Tähdenlentoja)" -kappaleet. Arviossa kehutaan albumin sävellyksiä ja sanoitusten "personaallisia elementtejä".

The Voice -radiokanavan musiikkipäällikön Jussi Mäntysaaren mukaan *Šiva* on ehjä, hallittu ja itsevarma albumi. Mäntysaaren mukaan "W2 (Tähdenlentoja)" on albumin paras kappale, joka "kuljettaa levyn hyvään vauhtiin". Hän sanoo, että albumin tekijät saavat olla albumista ylpeitä, vaikkei se olekaan "läpikotaisin hyvä".

Musiikkilehti Soundin kriitikko nostaa albumin parhaiksi kappaleiksi kappaleet "Äänet ja askeleet", "Sateen rummut" ja "Kuu kukkuu", vaikka albumikokonaisuus jääkin tasapaksuksi. "W2 (Tähdenlentoja)" -kappaleen sanottiin olevan vain edellislevyn "Onnenpäivä"-kappaleen uusintaversio. Kuitenkin artistin visiota siitä, että tietää tarkalleen mitä haluaa tehdä, pidettiin hyvänä asiana.

### Arviot

* Seiska: 4/5 tähteä
* Soundi: 3/5 tähteä

Kappalelista
------------

|  |
| --- |
| Nro | Nimi | Säv&san | Kesto |  |
| 1. | Aurinko | Jannika B, Heidi Maria Paalanen | 1.54 |
| 2. | W2 (Tähdenlentoja) | Jannika B, Heidi Maria Paalanen | 3.44 |
| 3. | Jääkausi | Jonas Olsson, Jani Lagerström, Anssi Växby, Heidi Maria Paalanen, Annika Wirtanen | 4.18 |
| 4. | Itseni herra | Jannika B, Heidi Maria Paalanen | 3.18 |
| 5. | Äänet ja askeleet | Jannika B, Jonas Olsson | 4.15 |
| 6. | Šiva | Jannika B, Heidi Maria Paalanen | 3.29 |
| 7. | Tahdon | Jannika B, Heidi Maria Paalanen | 3.17 |
| 8. | Sateen rummut (feat. Mikko Pohjola) | Jannika B, Heidi Maria Paalanen | 3.31 |
| 9. | Viimeinen matka (feat. Tuomas Kauhanen) | Jannika B, Heidi Maria Paalanen, Tuomas Kauhanen | 3.28 |
| 10. | Pöly | Heidi Maria Paalanen | 3.59 |
| 11. | Kuu kukkuu | Jannika B, Heidi Maria Paalanen, Jonas Olsson | 3.17 |
| 12. | Outro | Jannika B, Heidi Maria Paalanen | 2.12 |

Singlet
-------

Albumin ensimmäinen single, "Jääkausi", julkaistiin 10. tammikuuta 2014. Julkaisunsa jälkeen kappale sijoittui parhaimmillaan latauslistan 23:nneksi sekä radiokanavien 69:nneksi soitetuimmaksi kappaleeksi. Ville Juurikkalan kappaleeseen ohjaama musiikkivideo julkaistiin 17. tammikuuta 2014.

Toinen single, "Itseni herra", julkaistiin 4. maaliskuuta, ja se sai ensisoittonsa radiossa 27. helmikuuta 2014 YleX-kanavan *Uuden musiikin iltavuorossa*. Kappaleen paras sijoitus radiolistalla on ollut 15. sija.

Albumin kolmantena singlenä julkaistiin sen nimikappale "Šiva". Kappaleen musiikkivideo julkaistiin artistin Vevo-kanavalla YouTubessa 22. elokuuta 2014. Videolla nähdään ihmisten lähettämiä rakkaudentunnustuksia, joita kerättiin heinäkuun 2014 aikana. Videon lopussa nähdään myös kosinta.

Neljäntenä singlenä joulukuussa 2014 albumilta julkaistiin kappale "Äänet ja askeleet". Kappale valikoitui singlelohkaisuksi artistin mukaan fanien toiveesta.

Lähteet
-------

1. 1 2  Musiikkituottajat - Tilastot - Suomen virallinen lista: Jannika B - Siva *Musiikkituottajat*. Viitattu 6.4.2014.
2. 1 2  Jannika B nimesi albuminsa Wirtaselle tehdyn häälahjan mukaan *YleX*.  12.2.2014. Viitattu 12.2.2014.
3. 1 2  Poptähti Jannika B:n uusi albumi Šiva julkaistiin tänään *Sony Music*.  28.3.2014.  Arkistoitu 29.3.2014. Viitattu 29.2.2014.
4. 1 2 3  Kokkonen, Venla: Jannika B:stä kuoriutui mystinen Suomen Ellie Goulding *YleX*.  24.3.2014. Viitattu 29.3.2014.
5. 1 2 3 4  Mahtipontista urbaania poppia Jannika B:n kakkoslevyllä *KP24.fi*.  5.4.2014.  Arkistoitu 8.3.2016. Viitattu 6.4.2014.
6. 1 2 3 4 5 6 7  Alhonen, Antero: Jannika B haastaa Suomen hittinikkarit! *Seiska*.  25.3.2014. Viitattu 29.3.2014.
7. 1 2  Seppänen, Mika: Jannika B osti itselleen tähden - hinta yllättää *Ilta-Sanomat*.  29.3.2014.  Arkistoitu 29.3.2014. Viitattu 28.3.2014.
8. ↑  Jannika B julkaisi Itseni herra -nimisen uutuuskappaleen *Radio Nova*.  4.3.2014. Viitattu 29.3.2014.
9. ↑  Jannika B tulevan Šiva -albuminsa nimestä: "Sillä on monta tarkoitusta" *Ruutu*.  5.3.2014.  Arkistoitu 29.3.2014. Viitattu 29.3.2014.
10. ↑  Chaos Tube: *Iskelmä Gaala 2014! Jannika B: Oma rooli biisintekijänä on kasvanut uudella levyllä* *Chaos Tube*.  Arkistoitu 1.3.2014. Viitattu 18.2.2014.
11. ↑  Jannika B:ltä ja Toni Wirtasen kritisoimalta UMK-artistilta duetto *YleX*. Viitattu 18.2.2014.
12. ↑  Jannika B:n parhaan ystävän piti laulaa Šiva-levyllä – perui viimeisenä studiopäivänä! *Nelonen*. Viitattu 29.3.2014. [vanhentunut linkki]
13. 1 2 3  Mäntysaari, Jussi: Levyarvio: Jannika B - Šiva *Also Sprach Jussi*.  25.3.2014. Viitattu 29.3.2014.
14. 1 2 3 4  JANNIKA B: Šiva (Sony) *Soundi*. Viitattu 13.4.2014.
15. ↑  Siva - Jannika B *Fono.fi - Äänitetietokanta*. Viitattu 29.3.2014.
16. ↑  Jannika B - Jääkausi (Radio edit) *Musa24.fi*. Viitattu 12.2.2014.
17. ↑  Musiikkituottajat - Tilastot - Suomen virallinen lista: Jannika B - Jääkausi *Musiikkituottajat*. Viitattu 12.2.2014.
18. ↑  Jannika B - Jääkausi *JannikaBVEVO*.  17.1.2014. Viitattu 29.3.2014.
19. ↑  Jannika B 27. helmikuuta 2014 kello 12:03 *Jannika B*. Viitattu 27.2.2014.
20. ↑  Musiikkituottajat - Tilastot - Suomen virallinen lista: Jannika B - Itseni herra *Musiikkituottajat*. Viitattu 13.4.2014.
21. ↑  Jannika B - Šiva *JannikaBVEVO*.  22.8.2014. Viitattu 23.8.2014.
22. ↑  Saarinen, Reija: Jannika B:n uudella videolla nähdään myös kosinta - katso *The Voice*.  22.8.2014. Viitattu 23.8.2014.
23. ↑  Vuosi 2014 *Jannika B*.  18.12.2014.  Arkistoitu 18.12.2014. Viitattu 21.12.2014.